13. ข้อมูลอื่นที่เกี่ยวข้อง

13.1) การเปลี่ยนแปลงการถือหุ้นในบริษัทย่อย (ZP)

เมื่อวันที่ 22 ธันวาคม 2548 บริษัทเข้าถือหุ้นในบริษัทย่อย คือ บริษัท เซียร์ พร็อพเพอร์ตี้ จำกัด
(ZP) ในสัดส่วนร้อยละ 73.98 ของทุนจดทะเบียน 400 ล้านบาท และต่อมา ZP
ได้มีมติพิเศษให้ลดทุนจดทะเบียนลงเหลือ 100 ล้านบาท
และได้จดทะเบียนกับกรมพัฒนาธุรกิจการค้าเมื่อวันที่ 18 พฤษภาคม 2550

ต่อมาบริษัทย่อย ZP ได้มีมติพิเศษให้เพิ่มทุนจดทะเบียนของบริษัทย่อยเป็น 400 ล้านบาท
โดยการอนุมัติหุ้นสามัญเพิ่มขึ้น 3 ล้านหุ้น โดยในเดือนมิถุนายน 2550
บริษัทได้เข้าซื้อหุ้นเพิ่มทุนดังกล่าวทั้งหมด ทำให้บริษัทถือหุ้นในบริษัทย่อย ZP
เพิ่มขึ้นเป็นสัดส่วนร้อยละ 93.50 ของทุนจดทะเบียน และได้แจ้งต่อกระทรวงพาณิชย์แล้วเมื่อวันที่
28 มิถุนายน 2550

ต่อมาเมื่อวันที่ 6 สิงหาคม 2551 บริษัทย่อย (ZP) ได้จดทะเบียนลดทุนลงจำนวน 300 ล้านบาท
มูลค่าหุ้นที่ตราไว้ 100 บาท โดยลดจำนวนหุ้นลง 3,000,000 หุ้น ทำให้บริษัทย่อย (ZP)
มีทุนจดทะเบียนเหลือ 100 ล้านบาท มูลค่าหุ้นที่ตราไว้ 100 บาท จำนวน 1,000,000 หุ้น
โดยได้แจ้งต่อกรมพัฒนาธุรกิจการค้า กระทรวงพาณิชย์แล้ว โดยบริษัทยังคงถือหุ้นในบริษัทย่อย ZP
ในสัดส่วนเท่าเดิม คือ ร้อยละ 93.5 ของทุนจดทะเบียน

เมื่อวันที่ 9 เมษายน 2553 ที่ประชุมสามัญผู้ถือหุ้น ZP
มีมติพิเศษอนุมัติการเพิ่มทุนจดทะเบียนของบริษัท อีก 125 ล้านบาท จากเดิม 100 ล้านบาท เป็น
225 ล้านบาท ด้วยการเสนอขายหุ้นที่ออกใหม่แก่ผู้ถือหุ้นเดิมของบริษัท (Right Offering)
จำนวน 1,250,000 หุ้น มูลค่าที่ตราไว้หุ้นละ 100 บาท
เพื่อนำเงินมาชำระหนี้ให้แก่บริษัทที่เกี่ยวข้อง

ต่อมาวันที่ 26 เมษายน 2553 ที่ประชุมวิสามัญผู้ถือหุ้นครั้งที่ 1/2553 ZP
มีมติพิเศษแปรสภาพบริษัทจากบริษัทจำกัดเป็นบริษัทมหาชนจำกัด แก้ไขเปลี่ยนแปลงวัตถุประสงค์
จำนวนหุ้น มูลค่าที่ตราไว้ เพิ่มทุนจดทะเบียน ดังนี้

ชื่อ “บริษัท เซียร์ พร็อพเพอร์ตี้ จำกัด (มหาชน)”

ทุนจดทะเบียน 300 ล้านบาท จำนวนหุ้นสามัญ 300 ล้านหุ้น มูลค่าที่ตราไว้หุ้นละ 1.00 บาท

โดยเป็นทุนชำระแล้ว 225 ล้านบาท จำนวนหุ้น 225 ล้านหุ้น มีมูลค่าที่ตราไว้หุ้นละ 1 บาท ส่วนอีก
75 ล้านหุ้น เพื่อเสนอขายแก่ผู้ถือหุ้นสามัญของ บริษัท เอเชียโฮเต็ล จำกัด (มหาชน)
และแก่ประชาชนและบุคคลทั่วไปเป็นครั้งแรก (IPO)

13.2) การต่อสัญญาเช่าที่ดินพร้อมสิ่งปลูกสร้างเพิ่มเติมของบริษัทย่อย ZP

ในเดือนสิงหาคม 2550 ที่ประชุมวิสามัญผู้ถือหุ้นของบริษัทได้มีการพิจารณาอนุมัติรายการเกี่ยวโยง
คือ การต่อสัญญาเช่าที่ดินพร้อมสิ่งปลูกสร้างเพิ่มเติม และทำสัญญาเช่าที่ดินเพิ่มเติมระหว่างบริษัท
เซียร์ พร็อพเพอร์ตี้ จำกัด (มหาชน) “ผู้เช่า” (บริษัทย่อย) กับบริษัท ดอนเมือง แกรนด์ พลาซ่า
จำกัด “ผู้ให้เช่า” (บริษัทที่เกี่ยวข้อง) ด้วยการโอนที่ดินของบริษัท เอเชีย แอร์พอร์ทโฮเต็ล จำกัด
(บริษัทย่อย) ให้กับบริษัท ดอนเมืองแกรนด์ พลาซ่า จำกัด

ต่อมาเมื่อวันที่ 16 ตุลาคม 2550 บริษัทย่อย ZP ได้จดทะเบียนต่อสัญญาการเช่าที่ดินรวมเนื้อที่ 86
ไร่ 1 งาน 59 ตารางวา ประกอบด้วย ส่วนของที่ดิน 78 ไร่ 1 งาน
พร้อมสิ่งปลูกสร้างระยะเวลา 25 ปี (เริ่ม 1 เมษายน 2566 สิ้นสุด 31 มีนาคม 2591)
และส่วนของที่ดินบนเนื้อที่ 8 ไร่ 59 ตารางวา ระยะเวลา 29 ปี 7 เดือน (เริ่ม 1 กันยายน
2550 สิ้นสุด 31 มีนาคม 2580) และระยะเวลา 11 ปี (เริ่ม 1 เมษายน 2580 สิ้นสุด 31
มีนาคม 2591) ณ สำนักงานที่ดินเรียบร้อยแล้ว ผลทำให้บริษัทย่อย ZP
มีสัญญาเช่าที่ดินพร้อมสิ่งปลูกสร้างบนที่ดิน 86 ไร่ 1 งาน 59 ตารางวา ระยะเวลา 40 ปี 3
เดือน(นับจากเดือนมกราคม 2551 ถึงวันที่ 31 มีนาคม 2591)

13.3) การแก้ปัญหาการถือหุ้นไขว้ของบริษัทและบริษัทย่อย

ตามที่บริษัท เอเชียพัทยาโฮเต็ล จำกัด (บริษัทย่อย) ถือหุ้นของบริษัท เอเชียโฮเต็ล จำกัด
(มหาชน) จำนวน 2.24 ล้านหุ้น คิดเป็นสัดส่วนร้อยละ 7 ณ สิ้นปี 2552 เป็นการถือหุ้นไขว้
ซึ่งประกาศของสำนักงานคณะกรรมการกำกับตลาดทุน
เรื่องการอนุญาตให้ขายหุ้นเพิ่มทุนใหม่ของบริษัทจดทะเบียน
หากมีการถือหุ้นไขว้ระหว่างกันของบริษัทจดทะเบียนและบริษัทอื่น
จะไม่ได้รับอนุญาตให้เสนอขายหลักทรัพย์ดังกล่าว ซึ่งทางสำนักงาน กลต.และตลาดหลักทรัพย์
ขอให้บริษัทแก้ปัญหาการถือหุ้นไขว้นี้ ต่อมาในระหว่างปี 2553 บริษัท เอเชียพัทยาฯ
ได้ทยอยขายหุ้นให้แก่บุคคลภายนอกไปแล้วจำนวน 1,609,400 หุ้น ณ สิ้นปี 2553 คงเหลืออยู่
630,600 หุ้น คิดเป็นสัดส่วนร้อยละ 1.97 คาดว่าในช่วงปี 2554
จะสามารถขายหุ้นที่เหลือได้ทั้งหมด